צ'אק

עלילה

צ'אק בראטווסקי הוא חנון מחשבים לא מוצלח מבחינה חברתית. בשנות העשרים לחייו צ'אק עובד כמומחה מחשבים בחנות "באי מור" (מילולית: קנה יותר, פארודיה על החברה האמריקאית "בסט באי") במחלקת תמיכה טכנית עם חברו הטוב, מורגן. צ'אק גר עם אחותו, אלי, שדואגת לו ומנסה לגרום לו למצוא חברה, ובן זוגה דבון (אותו הוא מכנה "קפטן מדהים Captian Awesome"). בערב יום הולדתו צ'אק מקבל אימייל מברייס, שותף לחדר מימי לימודיו בקולג', שגרם לו לנשור מאוניברסיטת סטנפורד. כשצ'אק פותח את האימייל שקיבל כל מסד הנתונים של הCIA והNSA מועבר אל תוך מוחו. המידע הגיע ממחשב על הנקרא "המחשב המשולב" (האינטרסקט). ה-CIA וה-NSA רוצים את המידע בחזרה. לשם כך שתי הסוכנויות שולחות סוכנים (שרה מה-CIA וקייסי מה-NSA) שישמרו על צ'אק מהפושעים המעוניינים במידע שנמצא בתוך ראשו. במהלך הסדרה צ'אק ושרה ווקר, סוכנת ה-CIA, מפתחים רגשות אחד כלפי השני ולבסוף הופכים לזוג.

עונה 1

פרקים 1-13 (13 פרקים). החלה ב-24 בספטמבר 2007 והסתיימה ב-24 בינואר 2008.
העונה מספרת על כך שברייס לארקין, חבר לשעבר של צ'אק מתגלה כסוכן חשאי ושולח לצ'אק את המחשב המשולב ולאחר מכן-מת.
בגלל זה ה-CIA וה NSA שולחים את שרה ווקר וג'ון קייסי כדי להגן על צ'אק.
צ'אק ושרה מעמידים פני זוג ובמהלך העונה צ'אק מתאהב בשרה.
צ'אק מתמיד להסתיר את זהותו החשאית (בעידוד שרה וקייסי)מאחותו אלי, בן זוגה דבון וחברו הטוב ביותר, מורגן, שעובד ביחד איתו בחנות באי מור.
במהלך העונה מתגלה כי ברייס הוחזר לחיים על ידי ארגון חשאי פולקרום.
בנוסף מתגלה כי בעבר, ברייס ושרה היו צוות והתאהבו.
במהלך העונה החבורה ממשיכה לנסות לעצור את הארגון פולקרום.
בנוסף, מורגן מתאהב באנה, עובדת בבאי מור והם נהפכים לזוג עד פתיחת עונה 3.
בפרק 13, החותם את העונה, דבון מציע נישואים לאלי והיא מסכימה. יתר על כן, מתגלה כי החבורה צריכה לבודד את צ'אק מהסביבה.

עונה 2

פרקים 14-35 (22 פרקים). החלה ב-29 בספטמבר 2008 והסתיימה ב-27 באפריל 2009.
בקו העלילה הראשי של העונה הוא פולקרום והמלחמה נגדם.
במהלך העונה ג'יל, חברתו בקולג' של צ'אק חוזרת ומתגלה כסוכנת פולקרום.
צ'אק מעוניין להביא את אביו; שעזב אותו ואת אלי כשהיו קטנים-לחתונתם של אלי ודבון.
במהלך העונה לאט לאט גם שרה מתאהבת בצ'אק ובעיתוי מיוחד בו צ'אק מגיע לשרה הוא מגלה כי ברייס חזר.
בכל העונה צ'אק מעוניין להפטר מן המחשב המשולב אולם ללא הצלחה ומגלה כי רק אוריון יצליח.
בפרקי סיום העונה, צ'אק מוצא את אביו ומגלה כי הוא אוריון, צ'אק ושרה הופכים לזוג ודבון מגלה את סודו של צ'אק וניהיה הראשון בחבורה שיודע
את סודו של צ'אק, קייסי מקבל קידום לדרגת קולונל, ומורגן עבר להוואי עם אנה.
בפרק 22, החותם את העונה השנייה, אלי ודבון מתחתנים, ופולקרם מושמדים וברייס נרצח.
אביו של צ'אק, אוריון, מצליח להוציא את המחשב המשולב מצ'אק, בצעד אחרון נגד פולקרום. צ'אק מוריד את הגרסה החדשה של המחשב המשולב ומתגלה כי לפתע, צ'אק יודע קונג פו.

עונה 3

פרקים 36-54 (19 פרקים). החלה ב-10 בינואר 2010 והסתיימה ב-24 במאי 2010.
העונה מתחילה שישה חודשים לאחר סוף העונה השנייה שבהם - צ'אק נפרד משרה לטובת חיי הריגול ומורגן חוזר מהוואי אחרי שאנה זרקה אותו. במהלך העונה החבורה מתמודדת מול ארגון חדש - "הטבעת" ומצטרף אליהם סוכן חשאי חדש בשם דניאל שאו שהופך למנהיג הקבוצה. מורגן ממונה לעוזר המנהל החדש בבאי מור. צ'אק מנהל רומן עם עובדת חדשה בשם האנה ומנגד, שרה מנהלת רומן עם דניאל שאו - אך שני הרומנים נפרדים במהרה. מורגן מגלה את סודו של צ'אק ושואף להצטרף אל הקבוצה ולהפוך למרגל. בחלק מן המשימות הוא מקבל תפקיד. בשלב מסוים דניאל מתגלה כבוגד ששייך לארגון הטבעת ומנסה להרוג את שרה שהרגה במשימה את אשתו. צ'אק מגן עליה והורג אותו. דבון, שיודע על סודו של צ'אק מצטרף לכמה מן המשימות בהתלהבות שהופכת לפחד כשהוא מגלה את משמעות הפעולות ואת הקושי. בגלל חששו מפני פגיעה הוא משכנע את אלי להצטרף לתוכנית "רופאים ללא גבולות" והם נוסעים לאפריקה. שרה וצ'אק הופכים לזוג רשמי.
דבון ואלי חוזרים מאפריקה לאחר שהות קצרה כיון שדבון חלה במלריה. אך המחלה אינה אמיתית ונגרמה על ידי סוכן הטבעת שנמצא עימם באפריקה שמטרתו להשיב את אלי הביתה. אותו סוכן נפגש עם אלי (לאחר שובה) וגורם לה להאמין שהוא סוכן CIA ושקייסי הוא בוגד ומבקש את עזרתה להגיע אל אביה כשהוא טוען שיש להגן עליו מפני קייסי וחבריו. קייסי מגלה שיש לו בת מאהובתו לשעבר ומתגלה בבגידה כשהוא מנסה להגן עליה. הבגידה נחשפת והגנרלית מפטרת אותו, אך לאחר עזרה בלתי רשמית לצ'אק ושרה היא משיבה לו את משרתו.
בסוף העונה, מתגלה כי דניאל שאו עדיין חי, שהוא הוריד לעצמו את המחשב המשולב והוא אחד ממנהלי הטבעת שמנסים להשתלט על ה - CIA על ידי חדירה מבפנים והשפעה על המנהלים. הוא וקבוצתו ניסו להיעזר באלי כדי להגיע אל אביה ולגנוב ממנו את "המנהל". כלי מתוחכם שנמצא בתוך שעון ומיועד לסייע לאנשים שבמוחם המחשב המשולב מפני השתלטותו של המחשב ואיבוד שפיות. מתנהל אחריו מרדף שאליו מצטרף אוריון - אביו של צ'אק. אוריון נהרג כשמגן על צ'אק ואלי מגלה את סודו של צ'אק. בפרק החותם את העונה השלישית, דניאל נתפס בקרב האחרון בידי צ'אק שמחזיר לעצמו את "המנהל". קבוצת הטבעת מושמדת, הבאי מור נשרף וג'ף ולסטר מואשמים בשריפתו. בנוסף, מתגלה כי אוריון השאיר מכתב לצ'אק בו הוא מסביר לו שהוא חייב למצוא את אמו - מרי אליזבת בארטווסקי.

עונה 4

פרקים 55-78 (24 פרקים). החלה ב-20 בספטמבר 2010 והסתיימה ב-16 במאי 2011.
במהלך העונה 3 קווי עלילה חשובים: חיפושו של צ'אק אחר אמו, התקרבות ביחסים של צ'אק ושרה (שבסוף העונה מתחתנים) והמסע כנגד אלכסיי וולקוף בחצי הראשון של העונה ובשני כנגד בתו. בתחילת העונה, צ'אק מחפש את אמו ומגלה שלפני עשרים שנה אמו התחילה לשמש כמרגלת של הCIA אצל אלכסיי ולקוף, פושע רוסי ידוע. במהלך העונה צ'אק מצליח לשחרר את אמו לחופשי ולהכניס את אלכסיי וולקוף לכלא. בהמשך, מגלים כי לוולקוף יש בת, ויויאן. עקב השתלשלות האירועים, ויויאן הופכת לרעה ולמנהיגה החדשה של אימפריית וולקוף. 
במקביל: אלכס, בתו של קייסי ומורגן מפתחים רומן; מורגן וקייסי גרים ביחד; הבאי מור הופך לבסיס צבאי ומורגן מתחיל לנהל אותו ואילו ביג מייק עובד תחתיו כסגן מנהל ואלי מולידה בת. בסיום העונה, מתגלה לנו כי לפני 30 שנה, סטיבן בארטווסקי תמן את המחשב המשולב ב באיש שנקרא סוכן X. סוכן X מתגלה כאלכסיי וולקוף שהיה טוב לפני שהמחשב המשולב נכנס לתוכו ושינה אותו. 
בפרק האחרון לעונה, ויויאן וולקוף כמעט הורגת את שרה באמצעות נשק חדיש וחזק מאוד, צ'אק מצליח להחזיר לאלכסיי את הזהות הקודמת שלו ולוקח את הנוגדן של הנשק שויויאן השתמשה בו ובתמורה צ'אק נותן לויויאן ואלכסיי וולקוף זהויות חדשות; צ'אק ושרה מתחתנים ומקבלים מאלכסיי מיליארד דולר כמתנה לנישואיהם ובכסף הזה הם קונים את הבאי מור; סוכן CIA מודיע לצ'אק כי כל האירועים שפקדו אותו: פולקרום, הטבעת, שאו, ווולקוף היו מתוכננים ולהכל יש סיבה וצ'אק מאבד את המחשב המשולב. בדקה האחרונה של הפרק, מורגן מקבל את המחשב המשולב.

עונה 5

פרקים 79-91 (13 פרקים). החלה ב-28 באוקטובר 2011 והסתיימה ב-27 בינואר 2012. 
קווי עלילה חשובים מעונה 4: צ'אק איבד את המחשב המשולב, הסוכן דקר (CIA) פיטר אותו את שרה ואת קייסי. ואחרי שהרטלי (וולקוף) נתן להם את כל ההון של "תעשיות וולקוף" הם החליטו לפתוח סוכנות ריגול פרטית בשם Carmichael Industries ("תעשיות קארמייקל").
במהלך העונה מורגן טען בטעות למוחו גרסה פגומה של המחשב המשולב, שמשבשת לו את תפקוד המוח.
לקראת סוף העונה מופיע סוכן עבר של ה-CIA שבמקור המחשב המשולב יועד לו, אך כרגע בידיו גרסה פגומה כפי שהייתה למורגן והוא מחפש את כל המפתחות על מנת לבטל את הפגם. שרה וקייסי נקלעו למארב וכתוצאה מכך שרה טענה את המחשב המשולב דבר שגרם לה לשכוח מחייה הקודמים בברבנק, עם זאת בתת-מודע שלה עדיין קיימים זיכרונות וצ'אק ינסה להשיב לה אותם.